《题梅逸林隐君祠》
宋代·陈著

洁蠲老笔记祠庭，更把辞情韵入声。
誓守松楸为得死，肯戕桑入买偷生。
衣冠图画君心事，香火焚修子血诚。
孝义本来无世变，有谁下马拂阴茔。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。